Diari Oficial de la Generalitat Valenciana


Sumari del DOGV 2970, del 14-04-1997 (1997/6200)

RESOLUCIÓ de 5 de febrer de 1997, del conseller d'Obres Públiques, Urbanisme i Transports per la qual s'acorda la publicació d'un extracte de l'acord adoptat pel Govern Valencià, en sessió de 3 de setembre de 1996, pel qual es va acordar l'homologació de la mercantil Explotaciones Marítimas de Levante, SL, com a concessionària de l'explotació del port esportiu de la Pobla de Farnals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/6200


Data del document
:   05-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 5 de febrer de 1997, del conseller d'Obres Públiques, Urbanisme i Transports per la qual s'acorda la publicació d'un extracte de l'acord adoptat pel Govern Valencià, en sessió de 3 de setembre de 1996, pel qual es va acordar l'homologació de la mercantil Explotaciones Marítimas de Levante, SL, com a concessionària de l'explotació del port esportiu de la Pobla de Farnals.  
Sol·licitada per la mercantil Explotaciones Marítimas de Levante, SL, l'homologació com a concessionària de l'explotació del port esportiu de la Pobla de Farnals, i tramitat l'expedient corresponent, el Govern Valencià, en la sessió de 3 de setembre de 1996, acordà:  
1.r Atorgar a la mercantil Explotaciones Marítimas de Levante, SL, l'homologació, com a concessionària d'aquesta administració per a l'explotació del port esportiu de la Pobla de Farnals.  
2.n Actualitzar la concessió que el Consell de Ministres va atorgar el dia 25 d'octubre de 1974, el condicionat de la qual quedarà redactat segons les condicions que es transcriuen al final d'aquesta proposta, i que han estat expressament acceptades per la mercantil Explotaciones Marítimas de Levante, SL, i que regiran l'explotació del port esportiu de la Pobla de Farnals.  
3.r Desistir del recurs d'apel·lació que se segueix davant de l'Audiència Provincial de València contra la sentència dictada pel Jutjat de Primera Instància número 12, de València, de 21 de febrer de 1996, en actes de judici de retracte número 432/95.  
4.t Sol·licitar a la Direcció General d'Obres Públiques l'aprovació del Reglament d'Explotació del Port Esportiu de la Pobla de Farnals, i la resta de disposicions necessàries, per a garantir la prestació del servei en condicions òptimes.  
Contra aquest acord, que posa fi a la via administrativa, s'hi podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des del dia de la recepció, d'acord amb el que disposa l'article 58.3 de la Llei de 27 de desembre de 1956.  
Per a la interposició de l'esmentat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot això, d'acord amb el que disposen els articles 57.2.f) i 58 de la Llei Reguladora de la Jurisdicció Contenciosa Administrativa, de 27 de desembre de 1956 i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La qual cosa es fa pública en compliment del que disposa l'article 146.12 del Reglament de Costes.  
València, 5 de febrer de 1997.- El conseller d'Obres Públiques, Urbanisme i Transports: Luis Fernando Cartagena Travesedo.